

**Солтүстік Қазақстан облысы су объектілерінің су қорғау аймақтарын, белдеулерін және оларды шаруашылықта пайдалану режимін белгілеу туралы**

Солтүстік Қазақстан облысы әкімдігінің 2015 жылғы 31 желтоқсандағы № 514 қаулысы. Солтүстік Қазақстан облысының Әділет департаментінде 2016 жылғы 9 ақпанда N 3610 болып тіркелді.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 27-бабы 1-тармағының 8-1) тармақшасына, Қазақстан Республикасының 2003 жылғы 9 шілдедегі Су кодексінің 39-бабы 2) тармақшасына және 116-бабы 2-тармағына, "Су қорғау аймақтары мен белдеулерін белгілеу қағидаларын бекіту туралы" Қазақстан Республикасы Ауыл шаруашылығы министрінің 2015 жылғы 18 мамырдағы № 19-1/446 бұйрығымен (Нормативтік құқықтық актілерді мемлекеттік тіркеу тізілімінде № 11838 болып тіркелген) бекітілген Су қорғау аймақтары мен белдеулерін белгілеу қағидаларының 5-тармағына сәйкес Солтүстік Қазақстан облысының әкімдігі **ҚАУЛЫ ЕТЕДІ**:

      1. Мыналар белгіленсін:

      осы қаулының 1-қосымшасына сәйкес Солтүстік Қазақстан облысы су объектілерінің су қорғау аймақтары, белдеулері;

      осы қаулының 2-қосымшасына сәйкес Солтүстік Қазақстан облысы су объектілерінің су қорғау аймақтарын, белдеулерін шаруашылықта пайдалану режимі.

      2. Осы қаулының орындалуын бақылау облыс әкімінің жетекшілік ететін орынбасарына жүктелсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Солтүстік Қазақстан*  *облысының әкімі* | *Е. Сұлтанов* |
| *"КЕЛІСІЛДІ"*  *"Қазақстан Республикасы*  *Ауыл шаруашылығы*  *министрлігі Су ресурстары*  *комитетінің Су ресурстарын*  *пайдалануды реттеу және қорғау*  *жөніндегі Есіл бассейндік*  *инспекциясы" республикалық*  *мемлекеттік мекемесінің*  *Солтүстік Қазақстан су*  *ресурстарын кешенді пайдалану*  *аумақтық бөлімінің басшысы*  *2015 жылғы 31 желтоқсандағы* | *А. Қожанов* |
| *"Қазақстан Республикасы*  *Ұлттық экономика министрлігі*  *Тұтынушылардың құқықтарын*  *қорғау комитетінің*  *Солтүстік Қазақстан облысы*  *тұтынушылардың құқықтарын*  *қорғау департаменті"*  *республикалық мемлекеттік*  *мекемесінің басшысы*  *2015 жылғы 31 желтоқсандағы* | *М. Жексембин* |

|  |  |
| --- | --- |
|  | Солтүстік Қазақстан облысы әкімдігінің 2015 жылғы 31 желтоқсандағы № 514 қаулысына 1-қосымша |

**Солтүстік Қазақстан облысы су объектілерінің су қорғау аймақтары, белдеулері**

      Ескерту. 1-қосымшаға өзгеріс енгізілді - Солтүстік Қазақстан облысы әкімдігінің 05.04.2017 № 134 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі); 13.05.2021 № 98 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) ; жаңа редакцияда - Солтүстік Қазақстан облысы әкімдігінің 04.05.2022 № 98 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулыларымен; 16.03.2023 № 31 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулыларымен; 14.06.2023 № 96 (алғашқы ресми жарияланған күнінен кейін күнтізбелік он күн өткен соң қолданысқа енгізіледі); 10.11.2023 № 206 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулыларымен.

|  |  |  |  |  |  |
| --- | --- | --- | --- | --- | --- |
| № | Су айдынының атауы | Орналасқан жері (аудан, ауылдық округ, елді мекен) | Су айнасы ның ауданы (гектар)/ұзын дығы (кило метр) | Су қорғау аймағының ені (метр) | Су қорғау белдеуінің ені (метр) |
| 1 | 2 | 3 | 4 | 5 | 6 |
| Өзендер | | | | | |
| 1 | Есіл өзені | Ғабит Мүсірепов атындағы, Шал ақын, Есіл, Қызылжар | 690 | 1000 | 100 |
| 2 | Ақанбұрлық өзені | Ғабит Мүсірепов атындағы, Айыртау | 222,36 | 500 | 100 |
| 3 | Иманбұрлық өзені | Шал ақын, Айыртау | 177 | 500 | 100 |
| 4 | Жембарақ өзені | Ғабит Мүсірепов атындағы | 37,29 | 500 | 35-100 |
| 5 | Мұқыр өзені | Ғабит Мүсірепов атындағы | 19,7 | 500 | 35-38 |
| 6 | 53°31’46.09” солтүстік ендіктен, 67°4’12.03” шығыс бойлықтан 53°31’33.39” солтүстік ендікке, 67°3’46.77” шығыс бойлыққа дейінгі географиялық координат тұстамасындағы Шудасай өзенінің учаскесі | Шал ақын, Юбилейный, Ұзынжар | 0,75 | 500 | 75 |
| 7 | Аралтөбе өзені | Айыртау | 32,765 | 500 | 35-55 |
| 8 | Қамсақты өзені | Айыртау, Есіл | 107,353 | 500 | 35-55 |
| 9 | Құланайғыр өзені (КСТ-62 "Еленовка-Арықбалық-Чистополье-Есіл 17-209 километр" облыстық маңызы бар автомобиль жолының 159 километріндегі көпірді күрделі жөндеу учаскесі) | Ғабит Мүсірепов атындағы, Чистопол, Ялты | 0,4 | 500 | 35 |
| 10 | "Дәуіт-1" кен орнының тау-кен телімі географиялық координат тұстамасындағы Шат өзенінің учаскесі | Ақжар, Ленинград, Ленинградское | 0,91 | 500 | 75 |
| Көлдер | | | | | |
| Айыртау ауданы | | | | | |
| 11 | Жетікөл көлінің учаскесі ("Агро-Елецкое" ЖШС суармалау жүйесі шегінде) | Елецкий | 4,857 | 500 | 35 |
| Ақжар ауданы | | | | | |
| 12 | Қомбайсор | Ленинград, Дәуіт | 687 | 500 | 50 |
| Аққайың ауданы | | | | | |
| 13 | Кіші Тоқшын | Тоқшын, Тоқшын | 33 | 300 | 50 |
| 14 | Шағалалытеңіз | Қиялы | 7800 | 500 | 50 |
| 15 | Базарал | Аралағаш, Аралағаш | 577 | 500 | 50 |
| 16 | Байсал | Аралағаш, Амангелді | 128 | 300 | 50 |
| 17 | Ақсуат | Аралағаш, Рублевка | 303 | 300 | 50 |
| 18 | Круглое | Аралағаш, Рублевка | 93 | 300 | 50 |
| 19 | Кіші Балықты | Смирнов | 235 | 500 | 50 |
| 20 | Жалтыр | Григорьев, Григорьевка | 269 | 500 | 50 |
| 21 | Құндыкөл | Полтав, Полтавка | 68 | 300 | 50 |
| Есіл ауданы | | | | | |
| 22 | Полоустное (Полонское) | Петров, Покров, Петровка | 33 | 300 | 50 |
| Жамбыл ауданы | | | | | |
| 23 | Екатериновское | Қазан, Екатериновка | 471 | 500 | 50 |
| 24 | Питное | Преснов (Железнин) | 108 | 300 | 50 |
| 25 | Курганское | Қазан, Усердное | 162 | 300 | 50 |
| 26 | Кабань | Первомай, Кабань | 79 | 300 | 50 |
| 27 | Суаткөл | Жамбыл, Амангелді | 68 | 300 | 50 |
| 28 | Мұжық | Озерный | 65 | 300 | 50 |
| 29 | Жалтырша | Майбалық | 24 | 300 | 50 |
| 30 | Далагүл | Благовещен, Майбалық | 46 | 300 | 50 |
| 31 | Питное | Преснов, Островка | 350 | 500 | 50 |
| 32 | Жекекөл | Благовещен, Благовещенка | 99 | 300 | 50 |
| 33 | Жарағаш | Благовещен, Благовещенка | 87 | 300 | 50 |
| 34 | Лапушки | Преснов (Железнин) | 22 | 300 | 50 |
| 35 | Купальное | Преснов (Железнин) | 34 | 300 | 50 |
| 36 | Лагерное | Преснов, Пресновка | 182 | 300 | 50 |
| 37 | Шырықмай | Майбалық | 31 | 300 | 50 |
| 38 | Ақбалық | Озерный | 77 | 300 | 50 |
| 39 | Горькое | Қазан, Мирный, Екатериновка | 526 | 500 | 50-55 |
| Қызылжар ауданы | | | | | |
| 40 | Логунов | Соколов, Соколовка | 45 | 300 | 50 |
| 41 | Сергин | Налобин, Виноградов | 135 | 300 | 50 |
| 42 | Дубровное | Налобин, Дубровное | 127 | 300 | 50 |
| 43 | Гайдуков | Налобин, Гайдуков | 149 | 300 | 50 |
| 44 | Жалтыр | Рассвет, Рассвет | 176 | 300 | 50 |
| 45 | Лебеденок | Налобин | 338 | 500 | 50 |
| 46 | Сиверга | Налобин | 291 | 500 | 50 |
| 47 | Соленое | Лесной, Якорь | 287 | 500 | 50-75 |
| 48 | Пестрое | Петропавл, Прибрежный, Тепличное | 137 | 300 | 35-50 |
| 49 | Лебяжье | Вагулин, Вагулин | 523 | 500 | 50 |
| 50 | Бугровое | Бугров, Бугровое | 68 | 300 | 50 |
| 51 | Земляное | Бугров, Бугровое | 47 | 300 | 50-55 |
| 52 | Курейное | Налобин, Гайдуков | 150 | 300 | 50 |
| Мамлют ауданы | | | | | |
| 53 | Белое | Белов, Белое | 349 | 500 | 100 |
| 54 | Щучье | Белов, Щучье | 75 | 300 | 50 |
| 55 | Студеное | Белов | 41 | 300 | 50 |
| 56 | Степное | Белов | 23 | 300 | 50 |
| 57 | Казачье | Дубровин, Михайловка | 94 | 300 | 50 |
| 58 | Пруд | Краснознамен, Беловка | 51 | 300 | 50 |
| 59 | Кривые | Дубровин, Дубровное | 111 | 300 | 50 |
| 60 | Каменное | Белов, Белое | 235 | 500 | 100 |
| 61 | Чистое | Белов, Чистое | 138 | 300 | 50 |
| 62 | Меңгесер | Қызыләскер, Новомихайловка | 3685 | 500 | 100 |
| 63 | Бесқамыс | Краснознамен, Калугин | 43 | 300 | 50 |
| 64 | Федосейкин | Воскресенов, Воскресеновка | 45 | 300 | 50-55 |
| 65 | Жаргин (Жагрин) | Белов, Белое | 108 | 300 | 50 |
| 66 | Каменное | Белов, Мамлютка | 62 | 300 | 50 |
| 67 | Таловое (Талое) | Пригород, Покровка | 65 | 300 | 50 |
| 68 | Беленок | Белов, Белое | 54 | 300 | 50 |
| 69 | Уделов | Белов | 48 | 300 | 50 |
| 70 | Уделенок | Белов | 44 | 300 | 50 |
| 71 | Краснознамен | Краснознамен, Краснознаменское | 43 | 300 | 50 |
| 72 | Прудок | Краснознамен, Калугин | 40 | 300 | 50 |
| 73 | Тетеркин | Белов | 27 | 300 | 50 |
| 74 | Куропаткин | Белов | 23 | 300 | 50 |
| 75 | Үлкен Черок | Дубровин, Михайловка | 178 | 300 | 50 |
| 76 | Желтое | Воскресенов, Становое | 70 | 300 | 50-75 |
| Ғабит Мүсірепов атындағы аудан | | | | | |
| 77 | Ұлыкөл | Бірлік, Рузаевка | 2198 | 500 | 50 |
| 78 | Шарық су қоймасы | Андреевка, Көгалажар, Андреевка | 243 | 500 | 100 |
| Мағжан Жұмабаев ауданы | | | | | |
| 79 | Бірінші | Лебяжье, Лебяжье | 23 | 300 | 50 |
| 80 | Екінші | Лебяжье, Лебяжье | 20 | 300 | 50 |
| 81 | Зарослое | Аққайың (Гаврин), Зарослое | 152 | 300 | 50 |
| 82 | Рявкин | Бәйтерек (Фурманов), Рявкин | 281 | 500 | 50 |
| 83 | Питное | Полудин, Полудин | 872 | 500 | 50 |
| Тимирязев ауданы | | | | | |
| 84 | Ақсуат | Дзержинск, Москворецк, Москворецкое | 1607 | 500 | 50 |
| 85 | Жарқын | Дмитриев, Дмитриевка | 467 | 500 | 50 |
| 86 | Дмитриевка | Дмитриев, Дмитриевка | 26 | 300 | 50 |
| Уәлиханов ауданы | | | | | |
| 87 | Жамантұз | Қайрат | 2980 | 500 | 100 |

|  |  |
| --- | --- |
|  | Солтүстік Қазақстан облысы әкімдігінің 2015 жылғы 31 желтоқсандағы № 514 қаулысына 2-қосымша |

**Солтүстік Қазақстан облысы су объктілерінің су қорғау аймақтары мен су қорғау белдеулерін шаруашылықта пайдалану режимі**

      Ескерту. 2-қосымша жаңа редакцияда - Солтүстік Қазақстан облысы әкімдігінің 28.12.2018 № 376 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен; 16.03.2023 № 31 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулыларымен.

      1. Су қорғау белдеулерінің шегінде:

      1) су объектілерінің сапалық және гидрологиялық жай-күйін нашарлататын (ластану, қоқыстану, сарқылу) шаруашылық қызметіне немесе өзге де қызметке;

      2) су шаруашылығы және су жинайтын құрылыстар мен олардың коммуникацияларын, көпірлерді, көпір құрылыстарын, айлақтарды, порттарды, пирстерді және су көлігі қызметіне байланысты өзге де көлік инфрақұрылымдары объектілерін, кәсіпшілік балық өсіру, балық шаруашылығы технологиялық су айдындары объектілерін, жаңартылатын энергия көздерін (гидродинамикалық су энергиясын) пайдалану объектілерін, сондай-ақ су объектісіндегі рекреациялық аймақтарды қоспағанда, демалыс және (немесе) сауықтыру мақсатындағы ғимараттар мен құрылыстарды салмай, ғимараттар мен құрылыстарды салуға және пайдалануға, осы тармақшаның ережелері су қорғау белдеулері шекараларының шегінде 2009 жылғы 1 шілдеге дейін тұрғызылған ғимараттар мен үймереттердің пайдаланылуына қолданылмайды, бұл ретте ұйымдастырылған орталықтандырылған кәріз, ластанған ағынды суларды бұрып жіберудің және тазалаудың өзге де жүйесі немесе ішіндегі заттарды әкетуді қамтамасыз ететін су өтпейтін науалар болған кезде ғана оларды пайдалануға жол беріледі;

      3) бау-бақша егуге және саяжай салуға жер учаскелерін беруге;

      4) су объектілерінің және олардың су қорғау аймақтары мен белдеулерінің ластануын болғызбайтын құрылыстармен және құрылғылармен қамтамасыз етілмеген қазіргі бар объектілерді пайдалануға;

      5) жекелеген учаскелерді шалғындандыруға, егін егуге және ағаш отырғызуға арналған жерлерді өңдеуді қоспағанда, топырақ және өсімдік қабатын бұзатын жұмыстарды жүргізуге (оның ішінде жер жыртуға, мал жаюға, пайдалы қазбаларды өндіруге);

      6) шатыр қалашықтарын, көлік құралдары үшін тұрақты тұрақтарды, малдың жазғы жайылым қостарын орналастыруға;

      7) пестицидтер мен тыңайтқыштардың барлық түрлерін қолдануға жол берілмейді.

      2. Су қорғау аймақтарының шегінде:

      1) су объектілерін және олардың су қорғау аймақтары мен белдеулерінің ластануы мен қоқыстануын болғызбайтын құрылыстармен және құрылғылармен қамтамасыз етілмеген жаңа және реконструкцияланған объектілерді пайдалануға беруге;

      2) ғимараттарға, құрылыстарға, коммуникацияларға және басқа да объектілерге реконструкция жүргізуге, сондай-ақ құрылыс, су түбін тереңдету және жарылыс жұмыстарын жүргізуге, пайдалы қазбалар өндіруге, кәбіл, құбыр және басқа да коммуникацияларды төсеуге, белгіленген тәртіппен жергілікті атқарушы органдармен, бассейндік инспекциялармен, қоршаған ортаны қорғау саласындағы уәкілетті мемлекеттік органмен, халықтың санитариялық-эпидемиологиялық саламаттылығы саласындағы мемлекеттік органмен және басқа да мүдделі органдармен келісілген жобасы жоқ бұрғылау, жер қазу және өзге де жұмыстар жүргізуге;

      3) тыңайтқыштар, пестицидтер, мұнай өнімдерін сақтайтын қоймаларды, көлік құралдары мен ауыл шаруашылығы техникасына техникалық қызмет көрсету, оларды жуу пункттерін, механикалық шеберханаларды, тұрмыстық және өнеркәсіп қалдықтарын төгетін құрылғыны, аппаратураларды пестицидтермен толтыратын алаңдарды, авиациялық-химиялық жұмыстар жүргізуге арналған ұшу-қону жолақтарын орналастыруға және салуға, сондай-ақ судың сапасына кері әсер ететін басқа да объектілерді орналастыруға;

      4) мал шаруашылығы фермалары мен кешендерін, сарқынды су жинағыштарды, сарқынды сумен суарылатын егістіктерді, зираттарды, мал қорымдарын (биотермиялық шұңқырларды), сондай-ақ жерүсті және жерасты суларының микробпен ластану қаупіне себепші болатын басқа да объектілерді орналастыруға;

      5) жүктелім нормасынан асырып мал жаюға, су тоғандарының режимін нашарлататын мал тоғыту мен санитариялық өңдеуге және шаруашылық қызметінің басқа да түрлеріне;

      6) су көздеріндегі су кемерінен екі мың метрге жетпейтін қашықтықта орналасқан ауыл шаруашылығы дақылдары мен орман екпелерін пестицидтермен авиациялық өңдеу және авиация арқылы минералдық тыңайтқыштармен қоректендіру тәсілін қолдануға;

      7) концентрациясының жол берілетін шегі белгіленбеген пестицидтерді қолдануға, қардың үстіне тыңайтқыш себуге, сондай-ақ залалсыздандырылмаған көң қосылған сарқынды суды және тұрақты хлорорганикалық пестицидтерді тыңайтқыш ретінде пайдалануға жол берілмейді.

      Су қорғау аймағында мәжбүрлі санитариялық өңдеу жүргізу қажет болған жағдайда уыттылығы әлсіз және орташа тұрақсыз пестицидтерді қолдануға жол беріледі.

      3. Қазақстан Республикасының заңнамасында белгіленген тәртіппен келісілген және салалық сараптамалардың түйіндерін қамтитын, құрылыс жобаларына (техникалық-экономикалық негіздемелерге, жобалау-сметалық құжаттамаға) ведомстводан тыс кешенді сараптаманың оң қорытындысы алынған жобалар болмаса, су қорғау аймақтары мен белдеулерінде кәсіпорындар, ғимараттар, құрылыстар мен коммуникациялар салуға (реконструкциялауға, күрделі жөндеуге) жол берілмейді.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК